
શિક્ષક ઈસુ
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	11, 14

	હેતુ
	શીખવવું કે ઈસુ ખ્રિસ્ત ઈશ્વરના પુત્ર છે.

	શિક્ષકની તૈયારી
	તમારા વિદ્યાર્થીઓ માટે પ્રાર્થના કરો કે તેઓ ઈસુને પોતાના જીવનના તારનાર અને પ્રભુ તરીકે ઓળખે. પછી લૂક 2:41-51, 4:16-30 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	લૂક 2:52
ઈસુ શરીરમાં અને બુદ્ધિમાં વધતા ગયા, અને ઈશ્વર અને માણસોની કૃપા પામતા ગયા.



પાઠની યોજના
પ્રસ્તાવના
શિક્ષકે બાળકોને પૂછવું કે તેમને તેમના કુટુંબના કોઈ મહત્ત્વના દિવસો, જેમ કે લગ્ન, જન્મ, મરણ કે બીજું કંઈ, યાદ છે કે નહિ.
પાઠના મુખ્ય મુદ્દાઓ
	1.ઈશ્વરના લોકો પાસે દર વર્ષે એક ખાસ દિવસ હતો જેને પાસ્ખા કહેવાતો. વર્ગને પૂછો કે તેમને વાર્તા યાદ છે કે નહિ (ચિત્ર 11 બતાવો) અને તેમને બારસાખ પર લગાડેલા રક્તની યાદ અપાવો જેથી ઈશ્વરના સ્વર્ગદૂતે તેમને ઓળંગી દીધા. તેમણે મરણથી બચાવવા બદલ ઈશ્વરનો આભાર માન્યો. આ પુનરાવર્તનમાં 5 મિનિટથી વધુ સમય ન લો.
	2.ઈસુ 12 વર્ષના હતા ત્યારે તેઓ યૂસફ અને મરિયમ સાથે પાસ્ખા માટે મુખ્ય શહેર યરૂશાલેમ ગયા.
	3.ઈસુ પોતાનાં માતાપિતા સાથે મંદિરમાં ગયા. તેઓ નીકળી ગયા ત્યારે ઈસુ યહૂદી આગેવાનો અને શિક્ષકો સાથે વાતો કરતા રહ્યા. તેમની બુદ્ધિથી તેઓ આશ્ચર્યચકિત થયા. બાળકોને બતાવવા માટે કે આ કેટલું આશ્ચર્યજનક હશે, આજે એક છોકરો યુનિવર્સિટીના પ્રાધ્યાપકોને શીખવી રહ્યો હોય તેવી વાર્તા કહો.
	4.યૂસફ અને મરિયમે ઈસુને કેવી રીતે શોધ્યા તેની લૂક 2:43-46 ની વાર્તા તમારા પોતાના શબ્દોમાં કહો.
	5.ઈસુને મંદિરમાં શીખવતા જોઈને તેઓ આશ્ચર્યચકિત થયા.
	6.ઈસુના જવાબે (કલમ 49) બતાવ્યું કે તે ઈશ્વરના પુત્ર હતા. તે પોતાના સ્વર્ગીય પિતાના ઘરમાં શીખવતા હતા.
	7.ચિત્ર 14 બતાવો (પાના પરનું પહેલું ચિત્ર). જો શક્ય હોય તો બીજા ચિત્રને સાદા કાગળથી ઢાંકી દો.
	8.તે મોટા થયા ત્યારે (બીજું ચિત્ર બતાવો) ઈસુએ પોતાના વતનમાં શીખવ્યું. કેટલાક લોકોએ સાંભળ્યું અને વિશ્વાસ કર્યો, બીજાઓએ નહિ.
પુનરાવર્તન
બાળકોનો ઈસુ પ્રત્યેનો પ્રતિભાવ જાણવાનો પ્રયત્ન કરીને પાઠનું ટૂંકું પુનરાવર્તન કરો. સ્પષ્ટ કરો કે તમે માનો છો કે ઈસુ ઈશ્વરના પુત્ર છે. સમજાવો કે ઈસુ “શું તમે વિશ્વાસ કરો છો?” એ પ્રશ્નનો અંગત પ્રતિભાવ માંગે છે.
પાઠ પ્રત્યે આપણો પ્રતિભાવ
ઈસુ આપણને આજે તેમના શબ્દો સાંભળવા કહે છે. તે આપણને ક્યાં મળે છે? બાઇબલમાં. બાળકોને તમારું બાઇબલ બતાવો. સન્ડે સ્કૂલમાં આપણે જે વાર્તાઓ સાંભળીએ છીએ તે અહીંથી આવે છે. અહીં આપણને દરેક મુખપાઠની કલમ મળે છે.
મુખપાઠની કલમ શીખવો

